מרור הגינות

מרור הגינות (שם מדעי: Sonchus oleraceus) הוא מין עשבוני חד-שנתי או דו-שנתי נפוץ זקוף, בעל קרקפות צהובות ממשפחת המורכבים<ref></ref>. זהו אחד המינים הרודרליים הנפוצים בעולם ומקורו אירו-אסיאתי ואפריקה. מופע הצמח משתנה מאוד בצורת עליו, בצבעו ובגודלו מבית גידול לבית גידול, ואף באותו בית הגידול. מין זה זקוף, גובהו 30 עד 100 ס"מ ובתנאים נוחים עד 170 ס"מ, כמעט קירח, קרקפותיו בעלי פרחים צהובים ולשוניים בלבד. הוא גדל כמעט בכל אזורי ישראל בשדות ובמעזבות. הפריחה כמעט בכל חודשי השנה, שיאה חל בין מרץ לאוקטובר<ref></ref>.

== מורפולוגיה ==
זרעונים עם ציצת שערות רכות
שערות ואורחים על המעטפת
מין זה זקוף, גובהו 30 עד 100 ס"מ ובתנאים נוחים עד 170 ס"מ, כמעט קירח, קרקפותיו בעלי פרחים צהובים ולשוניים בלבד<ref></ref>.

השורש שפודי.

הגבעולים זקופים, חלולים, בעלי מוהל חלבי, מסועפים בחלקיהם העליונים או לכל אורכם, קירחים, בדרך כלל מכוסים בשערות בלוטיות דלילות בעיקר בחלקיהם העליונים.

העלים מסורגים וירוקים (במרור מכחיל העלים אפורים-מכחילים) והם ערוכים בתחתית הגבעול וגם לאורכו. העלים מאורכים או אזמליים, שסועים לאונות בלתי שוות, מהן העליונה ביותר גדולה הרבה מהשאר והיא דמוית ביצה או משולשת<ref name=":0"></ref>. עלי הגבעול שסועים פחות וקטנים יותר במעלה הגבעול. האונות משוננות לשיניים חדות או רכות, בלתי שוות ובלתי אחידות בצורתן, לעיתים רחוקות האונות תמימות. העלים הערוכים בשׁוֹשֶׁנֶת (השרועים בתחתית הגבעול) והתחתיים בעלי פטוטרת, מאידך עלי הגבעול האמצעיים והעליונים הם לרוב יושבים וחובקים את הגבעול. העלים בעלי אוזניות חדות בבסיסם שחובקות את הגבעול (בשונה ממרור מכחיל שהוא בעל אוזניות מעוגלות וגדולות).

הקרקפת היא תפרחת היא תִּפְרַחַת מְסֻיֶּמֶת, דו-בדית, דמוית חרוט, קוטרה 2 עד 2.5 ס"מ ואינה נפרשת במלואה.

כל פרחי הקרקפת דו-מיניים, צהובים חיוורים (הפרחים ההיקפיים חיוורים יותר), לשוניים ונראים היטב מבחוץ. לשון הכותרות מסתיימות ב-5 שיניים.

המעטפת רעופת חפים שערוכים בדּוּרִים אחדים, ומכוסה בשערות. החפים החיצוניים תפוחים בבסיסם לעת ההבשלה, ואילו הדורים הפנימיים קרומים בשוליהם.

המצעית חשופה<ref name=":0" />.

הזרעונים דחוסים בקרקפת, צבעם חום בהיר, רוחבם 3 עד 3.5 מ"מ, חסרי מקור ונושאים ציצית של שערות פשוטות, לבנות, רכות ורבות, בלתי נשירות, וגם זיפים אחדים מחוספסים ונשירים<ref name=":1"></ref>.

הזרעונים משוטחים, רחבים בקודקודם וצרים בתחתיתם והם מתרחבים מעל אמצעם (במרור מכחיל הזרעונים אליפסיים, פחוסים ודקים מאוד). מכל צד, 3 הצלעות ו-3 הקווים, ובין הצלעות קמטי רוחב (במרור מכחיל אין קמטי רוחב)<ref name=":0" /><ref name=":1" />.

== זיהוי ומתן השם ==
השם "מרור" ניתן למין Sonchus oleraceus, המוכר בימינו כמרור הגינות, במילון "ילקוט הצמחים" (הערה 434) משנת 1930<ref></ref> בהתאם להמלצתו של אפרים הראובני, וניתן כשם הסוג במילון "צמחי ארץ ישראל – שמות המשפחות והסוגים" משנת 1946 בסעיף 863<ref name=":02"></ref>. השם המלא "מרור הגינות" אושר ברשימת שמות צמחי ארץ ישראל משנת 2003.

המונח "מרורים" נזכרת פעמיים בתורה אגב הציווי לאוכלו עם מצות בחג הפסח: "על מרורים יאכלהו" (; ). אין ספק שמדובר בשם קיבוצי. גם מדברי חז"ל עולה שמדובר בשם כללי. הם מנו חמישה מיני מרור שאדם יוצא ידי חובה בפסח "בחזרת ובעולשין ובתמכה ובחרחבינה ובמרור" (). מכאן שהשם "מרור הוא שם כללי, אך גם פרטי. לצמח "מרור הגינות" יש מסורת זיהוי ודאית ואף שימוש פעיל כחלק מהמצווה של פסח בקרב חלק מיהודי תימן. ובנוסף, בתלמוד מובאים סימנים "ירק מר יש לו שרף ופניו מכסיפין" (; )<ref name=":2"></ref><ref></ref>.

==מאפיינים ==
טעמו של המרור מר כפי שמרמז שמו. מין דומה למרור הגינות הוא מרור מכחיל (Sonchus asper).

מרור הגינות גדל בגינות, במעזבות ובבתי גידול טבעיים מופרים שכן המרור הוא צמח ניטרופילי. המרור אכיל בתור ירק עלים וטעמו כטעם החסה.

השומרונים נוהגים לאכול מרור הגינות יחד עם קרבן פסח, לקיום מצוות "על מצות ומרורים יאכלוהו". לפי פרופסור זהר עמר השומרונים נוהגים עד היום להשתמש בחסת המצפן (Lactuca serriola) בצמח זה כמרור בזבח הפסח, ולעיתים בחסה רותמית (Lactuca saligna)<ref name=":2" />.

== תמונות ==
<gallery>
קובץ:מרור הגינות קרקפת זרעונים.jpg|קרקפת ובה זרעונים בשלים
קובץ:מרור הגינות תקריב של זרעון.jpg|תקריב של זרעונים
קובץ:מרור הגינות חזית הפרח.jpg|פרח עם פרחים לשוניים, פרחי ההיקף בהירים יותר
קובץ:מרור הגינות עלה גבעול עליון.jpg|עלה טיפוסי בעל אוזניים מחודדות בחלק העליון של הגבעול
קובץ:מרור הגינות מופע.jpg
</gallery>

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:מורכבים
קטגוריה:ירקות
קטגוריה:צמחים שתוארו ב-1753